EJRTÜ juhatuse koosoleku (zoomi vahendusel) protokoll
Tallinn 10.01.2021 nr 1/2021
Algus kell 17.00, lõpp kl 18.00
Osalesid: Marit Altmets, Annika Valberg, Aimi Käsik, Riina Kaiv, Merje Einmann
Juhatas: Marit Altmets
Protokollis: Annika Valberg
Päevakord:
1. Aasta Russelli valimise reeglite täiendamine
2. 2021. aasta üldkoosoleku toimumise aeg ja teemad
3. Muud jooksvad küsimused

1. Aasta Russelli valimise reeglite täiendamine

Aasta näituse JRT
Väljaspool Eestit toimunud näitused, mis EJRTÜ punktisüsteemi järgi annavad punkte aasta edukaima punktiarvestuses, lähevad arvesse vaid siis, kui koera omanik saadab EJRTÜ-le andmed näituse kohta (mis tüüpi näitusega oli tegu: rahvusvaheline, rahvuslik, kõikide tõugude, rühma- või erinäitus, näituse toimumise kuupäev ja kohtuniku nimi) koos kirjelduslehe koopiaga ja saavutatud tulemuste eesti keelse selgitusega (hinne, koht jne).
Aasta agility JRT
AG-tšempiontiitli kinnitanute autasustamine. 2020. aastal neid Jack Russelli terjerite hulgas ei olnud.
Vastavalt 2020 aasta üldkoosoleku otsusele premeerime sel korral ka A1 ja A2 klassi parimaid, samuti võiks olla nn tulevikulootuse auhind A0 klassis osalenutele.
EJRTÜ agility võistlus oli sel aastal ametlik. Tulemuste arvestamisel võiks koefitsiendiks olla 2.
2020 aastal toimusid esimest korda JRT ametlikud agility meistri võistlused. Selle võistluse tulemusi arvestatakse koefitsendiga 2
Aasta rallikuulekuse russelli osas – milline võiks olla koefitsient? Statuut võiks olla sama kuulekusega.
Aasta Russelli eeskirjad täiendada enne 31.01.2021, et saaks konkursi veebruaris  välja kuulutada.
Marit tegeleb näituse tulemustega, Aimi agility tulemustega.
Aasta russelli konkursil osaleda soovijatel palume anda oma osalemissoovist teada e-maili teel hiljemalt 28. veebruariks 2021.

2. 2021. aasta üldkoosoleku toimumise aeg ja teemad
Arvestades covid-19 kehtivaid piiranguid ei ole tõenäoliselt võimalik üldkoosolekut pidada veebruaris, nagu tavaks saanud. Ettepanek: pidada koosolek kevadel, näiteks kevadpäeva või mõne muu ürituse raames.

Üheks koosoleku teemaks võiks olla juhatuse liikmelisuse aeg, viimased aastad me valime igal aastal juhatuse liikmeid ja pikendame äriregistris volitusi.

Otsustati: pidada EJRTÜ üldkoosolek 2021. aasta kevadel.  Kuupäev täpsustamisel.